**H1/84-12/2020.**

**JEGYZŐKÖNYV**

**Készült:** Hegyeshalom Nagyközségi Önkormányzat Képviselő-testületének 2020. szeptember 7-én megtartott rendkívüli nyilvános üléséről.

**Jelen vannak:** Szőke László polgármester

Mészáros Tibor alpolgármester

Belya Attila képviselő

Tóth Gyula képviselő

Molnár Sándor képviselő

dr. Szegedi János képviselő

Fekete Tamás képviselő

**Hivatalból jelen vannak:**

Wiegerné Mészáros Erika aljegyző

dr. Gáli Péter jegyző

***Szőke László polgármester*** köszönti a megjelenteket, megállapítja, hogy jelen van 7 fő képviselő, az ülés határozatképes, azt megnyitja.

Jegyzőkönyv hitelesítőnek javasolja Mészáros Tibor alpolgármester, képviselőt megválasztani.

A képviselő-testület tagjai egyhangúlag 7 igen szavazattal, ellenszavazat és tartózkodás nélkül Mészáros Tibor alpolgármester, képviselőt jegyzőkönyv hitelesítőnek megválasztják.

A jegyzőkönyv vezetésére Wiegerné Mészáros Erika aljegyzőt kéri fel.

A polgármester ismerteti a meghívóban szereplő napirendi pontot, megkérdezi a képviselőket, van-e még valakinek javaslata a napirendi pontok közé felveendő és megtárgyalandó témakörben.

Továbbiakban –mivel más napirendi javaslat nem hangzik el-, javasolja a testületi tagoknak fogadják el a rendkívüli nyilvános ülés meghirdetett napirendi pontját.

A képviselő-testület tagjai egyhangúlag, 7 igen szavazattal, ellenszavazat és tartózkodás nélkül az alábbi határozatot hozzák:

**111/2020.(IX.7.) önkormányzati határozat**

Hegyeshalom Nagyközségi Önkormányzat Képviselő-testületének 2020. szeptember 7-i rendkívüli nyilvános ülésén az alábbi napirendi pont kerül megtárgyalásra:

1. A Hegyeshalmi Napsugár Óvoda és Bölcsőde alapító okiratának módosítása

*Előterjesztő: Szőke László polgármester*

**Felelős:** Szőke László polgármester

**Határidő:** azonnal

1. **Napirendi pont**

A Hegyeshalmi Napsugár Óvoda és Bölcsőde alapító okiratának módosítása

( 1. – 2. számú melléklet)

***Szőke László polgármester*** tájékoztatja a képviselő-testületet arról, hogy a Hegyeshalmi Napsugár Óvoda és Bölcsőde alapító okiratának módosítása vált szükségessé a bölcsődei ellátást nyújtó intézmények fejlesztésének támogatására benyújtott pályázat okán, mivel a pályázat kritériuma volt, hogy az önkormányzat 100 %-os tulajdonában és külön helyrajzi számon álló építési telken legyen a később megvalósítandó épületegyüttes.

A telekmegosztás és az ingatlan-nyilvántartási eljárások év elejére befejeződtek, a jelenleg meglévő intézmény és az annak az udvari részéből kialakított építési telek új helyrajzi számokat kaptak, melyet az intézmény alapító okiratán is át kell vezetni, azt módosítani kell és új egységes szerkezetű alapító okiratot kell megalkotni.

Megkérdezi, hogy van-e valakinek kérdése, véleménye, hozzászólása.

Mivel kérdés, vélemény, hozzászólás nem hangzik el, így szavazásra teszi fel a jegyzőkönyv 1. számú mellékletének megfelelő tartalommal a Hegyeshalmi Napsugár Óvoda és Bölcsőde módosító okiratát.

A képviselő-testület tagjai 7 igen szavazattal, ellenszavazat és tartózkodás nélkül az alábbi határozatot hozzák:

**112/ 2020.(IX.7.) határozat**

Hegyeshalom Nagyközségi Önkormányzat Képviselő-testülete a Hegyeshalmi Napsugár Óvoda és Bölcsőde 2010. március 25. napján kiadott alapító okiratának módosító okiratát elfogadja, azt jóváhagyja.

Felkéri a jegyzőt, hogy a módosító okiratot a Magyar Államkincstár Győr-Moson-Sopron Megyei Igazgatósága részére küldje meg a törzskönyvi nyilvántartás adataiban történő módosítás végrehajtása érdekében.

**Felelős:** Szőke László polgármester

Dr. Gáli Péter jegyző

**Határidő:** azonnal

Ezek után a polgármester szavazásra bocsátja a Hegyeshalmi Napsugár Óvoda és Bölcsőde módosításokkal egységes szerkezetbe foglalt alapító okiratát a jegyzőkönyv 2. számú mellékletének megfelelő tartalommal.

A képviselő-testület tagjai 7 igen szavazattal, ellenszavazat és tartózkodás nélkül az alábbi határozatot hozzák:

**113/ 2020.(IX.7.) határozat**

Hegyeshalom Nagyközségi Önkormányzat Képviselő-testülete a Hegyeshalmi Napsugár Óvoda és Bölcsőde módosításokkal egységes szerkezetbe foglalt alapító okiratát elfogadja, azt jóváhagyja.

Felkéri a jegyzőt, hogy az egységes szerkezetbe foglalt alapító okiratot a Magyar Államkincstár Győr-Moson-Sopron Megyei Igazgatósága részére küldje meg a törzskönyvi nyilvántartás adataiban történő átvezetés végrehajtása érdekében.

**Felelős:** Szőke László polgármester

Dr. Gáli Péter jegyző

**Határidő:** azonnal

Több a nyilvános ülésen tárgyalni kívánt napirend nem volt, a polgármester az ülést bezárja.

*k.m.f*

**Szőke László dr. Gáli Péter**

**polgármester jegyző**

Jegyzőkönyv hitelesítő:

**Mészáros Tibor**

**alpolgármester, képviselő**